Diari Oficial de la Generalitat Valenciana


Sumari del DOGV 7403, del 14-11-2014 (2014/10450)

RESOLUCIÓ de 4 de novembre de 2014, del director general de Recursos Humans de la Sanitat, per la qual es convoca el concurs per a la provisió diverses direccions de servici i secció assistencials en diferents hospitals dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7403

Data del DOGV
:   14-11-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/10002


Data del document
:   04-11-2014

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 4 de novembre de 2014, del director general de Recursos Humans de la Sanitat, per la qual es convoca el concurs per a la provisió diverses direccions de servici i secció assistencials en diferents hospitals dependents de la Conselleria de Sanitat. [2014/10967]  
Atesa la necessitat de cobrir reglamentàriament diverses places de cap de servici i secció assistencial en diferents hospitals dependents de la Conselleria de Sanitat; de conformitat amb el que establix el capítol V del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat.  
  
En virtut de la competència atribuïda pels articles 18 i 19.2.b del Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, resolc:  
  
Convocar un concurs per a la provisió de les places assenyalades en l'annex IV, d'acord amb les bases que es publiquen en l'annex I d'esta resolució.  
  
València, 4 de novembre de 2014.- El director general de Recursos Humans de la Sanitat: Javier Lázaro Lorente.  
  
  
ANNEX I  
Bases de la convocatòria  
  
1. Característiques generals  
1.1. El règim jurídic de la plaça objecte de la convocatòria és el que establix l'Estatut marc del personal estatutari dels servicis de salut, aprovat per la Llei 55/2003, de 16 de desembre.  
El règim de dedicació del facultatiu que resulte adjudicatari de la plaça serà el que corresponga segons el que preveu la normativa vigent.  
  
1.2. Les places convocades queden vinculades orgànicament a l'hospital respectivament i funcionalment al departament a què està adscrit l'hospital.  
1.3. De conformitat amb el que establix l'article 32 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat, l'aspirant seleccionat obtindrà un nomenament temporal per al lloc que estarà subjecte a avaluacions quadriennals als efectes de la seua continuïtat en el lloc.  
  
1.4. El procés de selecció estarà basat en la valoració del currículum professional dels aspirants i en un projecte tècnic relacionat amb la gestió de la unitat assistencial.  
  
2. Requisits dels aspirants  
2.1. Podran participar en esta convocatòria els facultatius amb nomenament de personal estatutari fix que tinga plaça en l'especialitat a què es concurse en les institucions sanitàries de la Seguretat Social, així com els facultatius amb nomenament de funcionari de carrera, o laboral fix, que presten servicis en hospitals de titularitat pública amb un programa acreditat per a la docència per la comissió nacional de l'especialitat corresponent.  
2.2. Requisits exigits.  
a) Posseir la nacionalitat espanyola o d'algun dels estats membres de la Unió Europea o reunir algun dels requisits establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic, referit a l'accés a l'ocupació pública de nacionals d'altres estats.  
  
b) Posseir la titulació corresponent.  
Posseir el títol de llicenciat o doctor en Medicina i posseir el corresponent títol de metge especialista, expedit, homologat i convalidat pel Ministeri d'Educació.  
c) Posseir la capacitat funcional necessària per a l'exercici de les funcions que es deriven del nomenament corresponent.  
d) No haver sigut separat del servici, per mitjà d'un expedient disciplinari, en qualsevol servici de salut o administració pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques ni, si pertoca, per a la professió corresponent.  
e) No excedir l'edat de jubilació.  
2.3. Acreditació de requisits.  
Els requisits s'han de complir l'últim dia del termini legal de presentació de sol·licituds, i mantindre's fins a la presa de possessió.  
  
3. Sol·licituds  
3.1. Les persones que desitgen participar en el concurs han d'aportar la sol·licitud oportuna d'acord amb el model que figura com a annex II a esta convocatòria, i les presentaran a les unitats de registre de les direccions territorials de la Conselleria de Sanitat a Alacant (c/ Girona, núm. 26); Castelló de la Plana (pl. Hort Corders, núm. 12) i València (Gran Via Ferran el Catòlic, núm. 74.) i Gerència de Departament de Salut d'Alcoi (plaça d'Espanya núm. 2.); o per mitjà de qualsevol de les formes previstes en l'article 38 de la Llei de Règim Jurídic de les Administracions Públiques i del Procediment Administratiu Comú, fent constar de forma expressa i concreta la plaça a què es desitja optar.  
  
3.2. Les sol·licituds dirigides al director general de Recursos Humans de la Sanitat s'han de presentar en el termini d'un mes comptat a partir de la publicació de la convocatòria en el Diari Oficial de la Comunitat Valenciana (DOCV).  
3.3. La consignació de dades falses en la instància o en la documentació aportada pels aspirants suposarà la pèrdua de la plaça a més de les mesures legals que corresponga aplicar.  
3.4. El domicili que figure en les instàncies es considerarà el vàlid als efectes de notificació, i seran responsabilitat exclusiva del concursant els errors en la consignació d'este i la comunicació a la Conselleria de Sanitat de qualsevol canvi de domicili.  
  
4. Documents que cal aportar junt amb la instància  
Junt amb la instància, els concursants hauran d'aportar els documents següents:  
a) Fotocòpia compulsada del document nacional d'identitat.  
b) Fotocòpia compulsada del títol de l'especialitat.  
c) Currículum professional on consten els mèrits valorables, de conformitat amb el barem establit en l'annex III de la convocatòria, i documentació acreditativa d'estos. L'acreditació dels mèrits valorables segons el barem han d'efectuar-se en un document original o fotocòpia compulsada.  
Pel que fa als treballs i publicacions científiques, es podrà aportar una fotocòpia sempre que s'especifique la ressenya de la publicació o el certificat acreditatiu del centre o institució organitzador, en cas que es tracte d'aportacions a reunions científiques que no hagen sigut publicades.  
El tribunal podrà requerir les persones interessades per a qualsevol tipus d'aclariment que plantegen sobre la documentació presentada, i estos estaran obligats a facilitar-li-la.  
En cas que el requeriment no siga atés, no es valorarà el mèrit corresponent.  
El tribunal només podrà valorar o sol·licitar aclariments sobre mèrits al·legats pels concursants junt amb la instància.  
Pel que fa als mèrits al·legats, es valoraran els que es tinguen referits al dia de la publicació d'esta resolució en el DOCV.  
d) Projecte tècnic relacionat amb la gestió de la unitat assistencial a què opta.   
  
5. Admissió de sol·licituds  
Després d'haver finalitzat el termini de presentació d'instàncies, el director general de Recursos Humans de la Sanitat publicarà en la pagina web de la Conselleria de Sanitat i als taulers d'anuncis de les direccions territorials la llista provisional de concursants admesos i exclosos, amb la indicació, en l'últim cas, de les causes d'exclusió.  
Els concursants exclosos disposaran d'un termini de 10 dies hàbils comptats a partir de l'endemà de la publicació de la resolució, per a esmenar els defectes observats.   
Les reclamacions seran acceptades o rebutjades en la resolució que aprove la llista definitiva, que es publicarà de manera idèntica que la provisional.  
Contra la resolució que aprove la llista definitiva es podran interposar els recursos que s'especifiquen en la base deu d'esta convocatòria.  
  
  
6. Comissió de valoració  
La comissió de valoració, que serà nomenada pel director general de Recursos Humans de la Sanitat, d'acord amb el que establix l'article 28 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat, en relació amb el Decret 30/2012, de 3 de febrer, del Consell, pel qual es modifiquen l'estructura, funcions i règim retributiu del personal directiu d'institucions sanitàries de la Conselleria de Sanitat.  
  
La relació nominal dels seus membres serà publicada en la pagina web de la Conselleria de Sanitat i als taulers d'anuncis de les direccions territorials junt amb la llista provisional d'admesos i exclosos.  
  
Als efectes de comunicacions i la resta d'incidències la comissió de valoració tindrà la seua seu als servicis centrals de la Conselleria de Sanitat, carrer de Misser Mascó, número 31, 46294 València.   
  
7. Desenrotllament del concurs  
El concurs constarà de dos fases. Cada una de les fases serà valorada amb un màxim de 15 punts.  
7.1. En la primera fase seran valorats els mèrits aportats per l'aspirant segons el que s'ha assenyalat en el barem que consta en l'annex III.  
7.2. La segona fase consistirà en l'exposició pública davant de la comissió de valoració d'un projecte tècnic relacionat amb la gestió de la unitat assistencial de què es tracte, i tindrà una duració màxima de 60 minuts. La comissió de valoració fixarà prèviament a la realització de l'exposició del projecte tècnic la puntuació mínima necessària per a superar esta fase.  
L'aspirant presentarà, en el moment de l'exposició, per a adjuntar-la-hi, tota la documentació que estime convenient.  
La comissió de valoració podrà, després d'acabar l'exposició, demanar a l'aspirant tants aclariments com crega oportú.  
Cada membre de la comissió exposarà públicament la puntuació atorgada a cada aspirant.  
La qualificació final de cada aspirant estarà determinada per la mitjana aritmètica de les qualificacions atorgades a cada participant per cada membre de la comissió de valoració.  
La data, hora i lloc de realització de la fase d'exposició pública seran publicats per la comissió de valoració, com a mínim, amb 15 dies naturals d'antelació, al tauler d'anuncis de la Conselleria de Sanitat.  
  
  
8. Resolució del concurs  
8.1. La comissió de valoració no podrà deixar sense cobrir la plaça convocada si els aspirants reunixen els requisits previstos en esta convocatòria i superen la puntuació mínima prèviament establida per la comissió esmentada.  
8.2. El resultat final de la convocatòria s'exposarà en la pagina web de la Conselleria de Sanitat i als taulers d'anuncis de les direccions territorials.  
8.3. En cas que un adjudicatari renuncie a la plaça, esta s'adjudicarà al següent en dret, i només serà necessari el certificat de la comissió de valoració.  
8.4. La comissió de valoració elevarà al director general de Recursos Humans de la Sanitat la proposta d'adjudicació corresponent de la plaça objecte de la convocatòria, que tindrà caràcter vinculant, llevat que no s'hagen complit els requisits formals i de procediment establits.  
  
8.5. El director general de Recursos Humans de la Sanitat dictarà una resolució en què es designe el facultatiu proposat per la comissió de valoració, que serà publicada en el DOCV.  
  
8.6. En cas que en un facultatiu seleccionat no concórreguen els requisits exigits en la convocatòria, el director general de Recursos Humans dictarà una resolució motivada en la qual es declararà la pèrdua dels drets de la plaça de què es tracte. La resolució mencionada podrà ser impugnada en la forma establida en la base deu.  
  
9. Nomenament i presa de possessió  
El director general de Recursos Humans de la Sanitat publicarà l'adjudicació definitiva de la plaça en el DOCV.   
  
El facultatiu seleccionat disposarà d'un termini d'un mes a partir de l'endemà de la publicació en el DOCV, per a efectuar la presa de possessió, que es realitzarà en la direcció del centre.  
  
La presa de possessió quedarà condicionada a la presentació en la institució de la documentació següent: reconeixement mèdic que acredite l'aptitud psicofísica efectuat pels servicis mèdics del centre.  
  
Quan el facultatiu que obtinga la plaça haja estat ocupant una altra en institucions sanitàries de la Seguretat Social en diferent província o comunitat autònoma, la unitat administrativa de destinació demanarà a la d'origen el trasllat de l'expedient del facultatiu.  
El facultatiu que haja sigut nomenat en un lloc de cap de servici o secció d'acord amb el sistema que establix esta convocatòria tindrà reservada la seua plaça en propietat com a facultatiu especialista.  
  
10. Esta convocatòria, les bases i tots els actes administratius que siguen dictats en la seua execució podran ser impugnats per les persones interessades per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptat a partir de l'endemà de la publicació de l'acte objecte de recurs, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se un recurs de reposició en el termini d'un mes de conformitat amb els articles 116 i 117 de l'esmentada llei 30/1992, sense perjuí que s'utilitze qualsevol altre recurs que per al seu dret estime convenient.  
  
  
  
  
  
  
  
  
ANNEX III  
  
Formació acadèmica  
La puntuació màxima per l'apartat de formació acadèmica és d'1,5 punts  
1. Per cada matrícula d'honor o excel·lent durant els estudis de llicenciatura: 0,05 puntos  
Per cada notable: 0,025 puntos  
No s'han de valorar les assignatures de Religió, idiomes, Ètica, formació política i Educació Física.  
(Puntuació màxima: 0,8 punts).  
2. Grau de doctor: 0,6 punts  
Grau de doctor cum laude: 0,7 punts  
  
Formació especialitzada  
La puntuació màxima per l'apartat de formació especialitzada és de 4,5 punts.  
3. a) Titulats superiors que han complit el període complet de formació com a resident en l'especialitat de què es tracta (Certificat MIR) 3 punts  
b) Haver superat la convocatòria nacional per a optar a places MIR i no haver completat el programa. Per cada any complet en l'especialitat de què es tracta: 0,6 punts  
c) Titulats superiors que han complit el període complet de formació com a residents en un centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts  
  
d) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts  
(Els apartats a, b, c i d són excloents entre si)  
4. Per assistir a cursos superiors, diplomes o màsters impartits per centres universitaris, servicis de salut o conselleries de salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut així com les escoles de salut pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència i tindre el reconeixement de l'organisme competent en matèria d'educació o sanitat de l'Administració pública, que seran valorats de la manera següent:  
  
- Per assistència a cursos d'una duració entre 40 hores i 100 hores lectives. Per cada curs: 0,05 punts  
Puntuació màxima: 0,30.  
- Per assistència a cursos o diplomes de més de 100 hores lectives. Per cada curs: 0,10 punts  
Puntuació màxima: 0,50.  
- Per assistència a màster. Per cada màster: 0,20 punts  
Puntuació màxima: 1 punt.  
Tot això haurà d'estar relacionat amb les funcions corresponents a les places convocades.  
  
Experiència professional  
La puntuació global en l'apartat d'experiència professional no podrà d'excedir 6,75 punts  
5. Per cada mes de servicis prestats en propietat en l'especialitat de què es tracta en servicis jerarquitzats d'institucions sanitàries de la Seguretat Social o en institucions amb un programa acreditat per a la docència per la comissió nacional de què es tracta, o en institucions sanitàries d'un país estranger realitzats en virtut d'un conveni o acords d'assistència sanitària amb el país esmentat l'acompliment dels quals haja sigut expressament autoritzat al facultatiu en qüestió pel Ministeri de Sanitat i Consum: 0,05 punts  
6. Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05 punts  
7. Per cada mes de servicis prestats com a interí, contractat o eventual en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts  
8. Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què es tracta: 0,05 punts  
(La suma dels apartats 5, 6, 7, 8 no podrà excedir 5 punts).  
9. Per servicis prestats en llocs de caràcter directiu en centres sanitaris públics. Així com per servicis prestats en el Ministeri de Sanitat i Consum, Conselleria de Sanitat, INSALUD, conselleries de salut i servicis de salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles dels organismes esmentats, així com llocs dependents d'estos organismes amb funcions d'inspecció de servicis sanitaris.  
  
Per cada mes 0,05 punts  
10. Per cada període de quatre anys de servicis prestats en propietat o amb nomenament provisional en servicis jerarquitzats dependents de l'Administració pública o en institucions del sistema nacional de salut en l'especialitat de què es tracta:  
a) Com a cap de secció: 0,6 punts  
b) Com a cap de servici: 1 punt  
La suma dels apartats 9 i 10 no podrà excedir 3 punts.  
  
Altres activitats  
La suma dels apartats 11 i 12 no podrà excedir 1,5 punts.  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,10 punts  
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts 0,125 punts  
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts 0,150 punts  
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel Tribunal, fins a un màxim d'1 punt.  
  
  
Coneixements valencià  
13. El coneixement del valencià es valorarà fins a un màxim de 0,75 punts quan s'acredite estar en possessió del certificat corresponent expedit o homologat per la Junta Qualificadora de Coneixements del Valencià:  
1. Coneixement de grau oral: 0,20 punts  
2. Coneixement de grau elemental: 0,40 punts  
3. Coneixement de grau mitjà: 0,60 punts  
4. Coneixement de grau superior: 0,75 punts  
No es valorarà el certificat imprescindible per a la consecució d'un altre de nivell superior que s'al·legue com a mèrit.  
  
  
ANNEX IV  
  
Hospital Universitari de la Plana  
Plaça 43392, cap de servici de Pediatria  
  
Hospital Universitari Sant Joan d'Alacant  
Plaça 33945, cap de secció d'Anestesiologia i Reanimació  
  
Hospital General Universitari d'Elda - Mare de Déu de la Salut  
Plaça 59058, cap de secció de Documentació Clínica i Admissió   
  
Hospital de la Marina Baixa de la Vila Joiosa  
Plaça 48672, cap de secció d'Obstetrícia Ginecologia  
  
Hospital Vega Baja d'Orihuela  
Plaça 45523, cap de secció de Cirurgia General i Aparell Digestiu  
  
Hospital Mare de Déu dels Lliris  
Plaça 28369, cap de secció de Cardiologia  
Hospital Clínic Universitari de València  
Plaça 15283, cap de secció de Cirurgia Ortopèdica i Traumatologia  
  
Plaça 16155, cap de secció de Cirurgia Maxil·lofacial  
  
Hospital Universitari i Politècnic La Fe  
Plaça 27587, cap de servici de Cirurgia Ortopèdica i Traumatologia